Hans Hammond Rossbach

Hans Ditlev Hammond Rossbach (1931–2012) var en norsk sosialøkonom og politiker (V).

Rossbach representerte Møre og Romsdal på Stortinget fra 1965 til 1985, og var blant annet parlamentarisk leder fra 1973 til 1985, og Stortingets varapresident fra 1969 til 1972. Rossbach var politisk nestleder i Venstre fra 1973 til 1975, og partileder fra 1976 til 1982. 

Han var  utdannet cand.oecon. i 1957 og arbeidet blant annet ved Laders handelsskole i Kristiansund 1957–1958, Statistisk sentralbyrå 1958–1959 og Kristiansund gymnas som lektor fra 1960 til 1965.Torp, Olaf Chr. (1974): Stortinget høsten 1973-våren 1977. Universitetsforlaget. Etter stortingsperioden var han lektor ved Atlanten videregående skole i hjembyen fra 1985 til 1991.

Rossbach satt i Kristiansund bystyre fra 1963 og var medlem av Møre og Romsdal fylkesting 1963-1967. Han var medlem av utvalget av 1968 som gikk gjennom lovgivningen om pengevesenet og Norges Bank. Han var æresmedlem i Unge Venstre. Rossbach var medlem av Venstres landsstyre fra 1970 og politisk nestformann fra 1973. Han var delegert til FNs generalforsamling 1966 og 1968.

Han var sønn av kjøpmannen Hans Hammond Rossbach (1882–1954) og Margot Laura Bøe (1889–1970), og gift med Berte Målfrid Moe. 
 Se også 
 Hammond (slekt), en engelsk slekt som kom til Norge rundt 1630
 Referanser 

 Kilder 
 Hvem er hvem? (1994)

 Eksterne lenker 




Kategori:Norske samfunnsøkonomer
Kategori:Venstres ledere
Kategori:Stortingsrepresentanter fra Venstre
Kategori:Stortingsrepresentanter for Møre og Romsdal
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Stortingsrepresentanter 1973–1977
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Lokalpolitikere i Kristiansund
Kategori:Venstre-politikere i Møre og Romsdal
Kategori:Personer fra Kristiansund kommune